આથી મહાત્મા વશિષ્ટે ક્રોધમાં આવી તેને શ્રાપ આપ્યો હતો કે, ‘બ્રાહ્મણ સ્ત્રીનો અપાહાર, પિતાનો ક્રોધ અને ધેનુનો વધ એ ત્રણ શંકુ (પાતકને લીધે તું ત્રિશંકુ થા.’ ત્યારથી તે ત્રિશંકુની જેમ વને વન ભટકવા લાગ્યો હતો. કાળાંતરે તેના પિતા તેમના રાજ્યમાં પાછા ફર્યા, પરંતુ તેમણે ત્રિશંકુને યાદ સુધ્ધાં પણ ન કર્યો. આ કારણે વ્યાકુળ થયેલો ત્રિશંકુ આપઘાત કરવા ગયો. તે વખતે એક દેવે તેને કહ્યું કે, ‘તું દેહ ત્યાગ ન કર, તારા પિતા તને અપનાવશે અને રાજ્ય પણ આપશે.’ આથી ત્રિશંકુએ આપઘાત ન કર્યો. કેટલાક સમય પછી તેના પિતાએ તેને બોલાવી રાજ્ય આપ્યું.